**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS KOMITETŲ SUDARYMO**

2024 m. rugsėjo 4 d. Nr. T10-177

Skuodas

**1. Parengto sprendimo projekto tikslas ir uždaviniai.**

Sudaryti Skuodo rajono savivaldybės tarybos komitetus, nustatyti narių skaičių juose ir patvirtinti komitetų sudėtį 2023–2027 m. Savivaldybės tarybos įgaliojimų laikotarpiui. Savivaldybės tarybos komitetai sudaromi Tarybai teikiamiems klausimams preliminariai nagrinėti ir išvadoms bei pasiūlymams teikti, kontroliuoti, kaip laikomasi įstatymų ir vykdomi Vyriausybės nutarimai, Savivaldybės tarybos, mero sprendimai.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 4 punktas, 19 straipsnio 3 dalis, Skuodo rajono savivaldybės tarybos 2024 m. gegužės 30 d. sprendimu Nr. T9-100 „Dėl Skuodo rajono savivaldybės tarybos veiklos reglamento patvirtinimo“ patvirtinto Skuodo rajono savivaldybės tarybos veiklos reglamento 106 punktas.

Pasikeitus Skuodo rajono savivaldybės tarybos valdančiosios koalicijos sudėčiai (2024 m. rugpjūčio 13 d. susitarimas „Dėl Skuodo rajono savivaldybės tarybos valdančiosios koalicijos sudarymo“) būtina iš naujo sudaryti Skuodo rajono savivaldybės tarybos komitetus 2023–2027 m. Savivaldybės tarybos įgaliojimų laikotarpiui,  laikantis proporcinio daugumos ir mažumos atstovavimo principo.

Pripažinti netekusiu galios Skuodo rajono savivaldybės tarybos 2023 m. balandžio 18 d. sprendimą Nr. T9-76 „Dėl Skuodo rajono savivaldybės tarybos komitetų sudarymo“ su visais pakeitimais.

**3. Laukiami rezultatai.**

Patvirtinus sprendimo projektą, bus patvirtinti Savivaldybės tarybos komitetai, narių skaičius juose ir patvirtintos komitetų sudėtys, laikantis proporcinio daugumos ir mažumos atstovavimo principo.

**4. Lėšų poreikis sprendimui įgyvendinti ir jų šaltiniai.**

Sprendimui įgyvendinti lėšos nereikalingos.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės tarybos posėdžių sekretorė Dalia Sadauskienė.

Pranešėjas – Teisės, personalo ir dokumentų valdymo skyriaus vedėja Lijana Beinoraitė.