**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. T9-106 „DĖL SKUODO RAJONO SAVIVALDYBĖS TARYBOS KONTROLĖS KOMITETO SUDARYMO“ PAKEITIMO**

2024 m. rugsėjo 4 d. Nr. T10-179

Skuodas

**1. Parengto sprendimo projekto tikslas ir uždaviniai.**

Skuodo rajono savivaldybės Kontrolės komiteto pirmininko pavaduotoja paskirti komiteto narę Zinaidą Sendriūtę, Lietuvos valstiečių ir žaliųjų sąjungos narę (daugumos atstovę), kadangi pasikeitė Skuodo rajono savivaldybės tarybos valdančiosios koalicijos sudėtis (2024 m. rugpjūčio 13 d. susitarimas „Dėl Skuodo rajono savivaldybės tarybos valdančiosios koalicijos sudarymo“).

Iš Skuodo rajono savivaldybės tarybos Kontrolės komiteto narių išbraukti Vytautą Būtę, į jokią frakciją ar grupę nesusivienijusį Tarybos narį.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 4 punktas, 20 straipsnio 1 ir 2 dalys.

Skuodo rajono savivaldybės tarybos 2024 m. gegužės 30 d. sprendimu Nr. T9-100 „Dėl Skuodo rajono savivaldybės tarybos veiklos reglamento patvirtinimo“ patvirtinto Skuodo rajono savivaldybės tarybos veiklos reglamento 110 punktas.

2024-06-20 įsigaliojus Lietuvos Respublikos vietos savivaldos įstatymo 20 straipsnio 1 dalies pakeitimams, Kontrolės komitetas sudaromas iš vienodo visų savivaldybės tarybos narių frakcijų, grupių ir mišrios grupės deleguotų savivaldybės tarybos narių skaičiaus (nebelieka nuostatos, kad Kontrolės komitetas sudaromas iš vienodo visų tarybos narių frakcijų, grupių ir į ***jokią frakciją ar grupę nesusivienijusių*** deleguotų tarybos narių skaičiaus).

**3. Laukiami rezultatai.**

Pakeitus sprendimą, bus įgyvendintos LR savivaldos įstatymo ir Skuodo rajono savivaldybės tarybos 2024 m. gegužės 30 d. sprendimu Nr. T9-100 „Dėl Skuodo rajono savivaldybės tarybos veiklos reglamento patvirtinimo“ patvirtinto Skuodo rajono savivaldybės tarybos veiklos reglamento nuostatos.

**4. Lėšų poreikis sprendimui įgyvendinti ir jų šaltiniai.**

Sprendimui įgyvendinti lėšos nereikalingos.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės tarybos posėdžių sekretorė Dalia Sadauskienė.

Pranešėja – Teisės, personalo ir dokumentų valdymo skyriaus vedėja Lijana Beinoraitė.