**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. BIRŽELIO 30 D. SPRENDIMO NR. T9-122 „DĖL SKUODO RAJONO SAVIVALDYBĖS TARYBOS KOLEGIJOS SUDARYMO“ PRIPAŽINIMO NETEKUSIU GALIOS**

2024 m. rugsėjo 4 d. Nr. T10-180

Skuodas

**1. Parengto sprendimo projekto tikslas ir uždaviniai.**

Pripažinti netekusiu galios Skuodo rajono savivaldybės tarybos 2023 m. birželio 30 d. sprendimą Nr. T9-122 „Dėl Skuodo rajono savivaldybės tarybos kolegijos sudarymo“.

**2. Siūlomos teisinio reguliavimo nuostatos.**

Nuo 2024 m. birželio 6 d. pakeista Lietuvos Respublikos vietos savivaldos įstatymo 18 straipsnio 1 dalis, kuri nustato, jog savivaldybės tarybos įgaliojimų laikui iš mero, vicemerų, savivaldybės administracijos direktoriaus, savivaldybės tarybos komitetų pirmininkų, Etikos komisijos pirmininko, Antikorupcijos komisijos pirmininko ir opozicijos lyderio ***meras*** sudaro savivaldybės kolegiją.

**3. Laukiami rezultatai.**

Savivaldybės kolegija yra savivaldybės tarybos patariamasis organas, kuris įgyvendins Lietuvos Respublikos vietos savivaldos įstatyme bei Skuodo rajono savivaldybės tarybos veiklos reglamente nustatytas funkcijas.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui lėšos nereikalingos.

**5. Sprendimo projekto autorius ir (ar) autorių grupė.**

Rengėja – Teisės, personalo ir dokumentų valdymo skyriaus vyresnioji specialistė Regina Šeputienė.