**SKUODO rajono savivaldybės taryba**

**SPRENDIMAS**

|  |  |
| --- | --- |
| **DĖL VALSTYBĖS TURTO PERDAVIMO SKUODO MENO MOKYKLAI** |  |
| 2024 m. rugsėjo 4 d. Nr. T10-181 |  |
| Skuodas |  |

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsnio 2 ir 3 dalimis, 11 straipsniu, 14 straipsnio 1 dalies 2 punktu ir atsižvelgdama į Skuodo meno mokyklos 2024 m. rugpjūčio 30 d. prašymą, Skuodo rajono savivaldybės taryba nusprendžia:

1. Perduoti Skuodo meno mokyklai panaudos pagrindais naudotis valstybei priklausantį ilgalaikį materialųjį turtą – autobusą „Mercedes-Benz Sprinter 308“ (identifikacinis Nr. WDB9036631R442098, valstybinis Nr. TVE 630), 10 metų laikotarpiui vaikų ir suaugusiųjų neformaliojo švietimo organizavimui bei vaikų ir jaunimo užimtumo organizavimui užtikrinti.

2. Pavesti Skuodo rajono savivaldybės merui Stasiui Gutautui pasirašyti sprendimo 1 punkte nurodyto turto panaudotos sutartį ir visus kitus dokumentus, susijusius su šiuo pavedimu.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybes meras |  |

Elena Žukauskaitė, tel. +370 440 73 992